Metodický list k aktivite: Plytvaniu NIE, šetreniu ÁNO
1. Cieľ, zameranie aktivity 

Výchovný – poučiť žiakov o situácii vo svete s nedostatkom potravín, vychovať žiaka zodpovedného za svoje skutky, vychovať žiaka vedomého si ekonomickej a sociálnej situácie vo svete

2. Vyučovací predmet :Anglický jazyk, 8.r.,tému možno použiť ako náhradu projektu (možnosť použitia na biológii, svet práce v 8. ročníku)
3. Pomôcky 
Interaktívna tabuľa, PC, dataprojektor,  prezentácia v Power Pointe, postery, pracovné listy
4. Príprava 
Zadelenie úloh pre žiakov, samoštúdium  potrebné k vytvoreniu prezentácie žiakmi, anglická lexika k téme, z gramatických anglických štruktúr – prítomný jednoduchý čas
5. Postup / Realizácia
 Metóda: Riadená diskusia – organizovaná skupinou žiakov, tvorba pamäťových máp na tabuľu, prezentácia powerpointovej prednášky (plagátu) 

Forma práce: CLIL – integrované jazykovo-tematické vyučovanie, frontálne vyučovanie

Časť A  v slovenskom jazyku 

1)  Písomný BRAINSTORMING – čo pre Vás predstavuje pojem „plytvanie potravinami“.
2) Kde sa podľa Vás najviac plytvá s jedlom a prečo je to tak?

3) Aké sú dôsledky plytvania potravinami? Aké sú Vaše návrhy na zlepšenie situácie?

4) Ako rieši túto citlivú otázku Slovensko? 

Časť B  v anglickom jazyku 

Problematika plytvania potravinami je celosvetový problém, a preto sa žiaci pokúsili prezentovať svoje poznatky v medzinárodnom anglickom jazyku.
1) Písomný brainstorming na anglickú slovnú zásobu týkajúcu sa plytvania potravín.
2) Prednášajúci žiaci komunikujú s ostatnými žiakmi v anglickom jazyku.
3) Kontrola anglických textov spoločne s vyučujúcim.
4) Krátky rečový prejav žiakov v anglickom jazyku so stručným opisom danej situácie.
Prezentácie skupín boli doplnené prácou s pracovnými listami, ktoré vytvorili žiaci pre ostatných spolužiakov, prezentáciou riešení a korekciami v žiackych PL.

Časová dotácia: 3 vyučovacie hodiny.

6. Zhrnutie:
· Ako sa správať k jedlu, ako možno spracovať zvyšky potravín
· Rozšírená anglická slovná zásoba
· Reagovať na situáciu v anglickom jazyku
7. Prílohy 
Žiacka PowerPoint prezentácia
